Here is a page extracted from Wikipedia that may contain CSS, HTML, and a lot of unformatted text.

Title: Idioma abkhasio
Content: L'abkhasio u abkhasián ye una luenga norcaucasica parlata en Cheorchia y Turquía.

Filiación 
L'abkhasio ye clasificata como una luenga d'o grupo occidental d'as luengas norcaucasicas.

Bels lingüistas a ormino consideran l'abkhasio y l'abasinio una sola luenga, l'abkhasio-abasinio, estando-ne as formas mas diferenciatas as variedaz literarias de cadaguna. Gramaticalment, as dos son bien pareixitas; manimenos, as diferiencias fonolochicas son considerables, o que fa que muitos lingüistas s'estimen mas una clasificación deseparata.

Estructura d'a luenga

Grafía 
Dende 1862, a luenga abkhasia usa la suya adaptación propia de l'alfabeto cirilico, l'alfabeto abkhasio, anque en bels intes d'o sieglo XX s'emplegoron l'alfabeto latino y o cheorchiano.

Aspectos socioculturals

Situación social 
Bellas 100.000 personas charran a luenga abkhasia en Cheorchia, d'as cuals 80.000 se troban en a Republica Autonoma d'Abkhasia; unas 5.000 personas mas la parlan a lo nord-este de Turquía. L'abkhasio ye oficial en a Republica Autonoma d'Abkhasia, Cheorchia, chunto con o cheorchiano.

Literatura 
Os primers textos en luenga abkhasia d'os cuals se tiene constancia son escritos en l'alfabeto arabe, estando-ne l'autor o viachero turco Evliya Celebi en o sieglo XVII. L'abkhasio solo que s'ha feito servir como idioma literario en os zaguers 100 anyos. En o tiempo d'a URSS de Stalin, a literatura en luenga abkhasia yera vedata.

Vinclos externos 
 Articlo d'a luenga abkhasia en o Ethnologue
 L'abkhasio en o Language Museum (Museu d'as Luengas)

Luengas caucasicas
Luengas d'Abkhasia
Luengas de Cheorchia
Luengas de Turquía